นับถอยหลังข้าราชการกลับรับบำนาญ
โดย...ทีมข่าวการเงินโพสต์ทูเดย์
10 ต.ค. 2557

โดย...ทีมข่าวการเงินโพสต์ทูเดย์ 
เมื่อวานนี้ที่ประชุมสภานิติบัญญัติแห่งชาติ (สนช.) มีมติ 203 เสียง งดออกเสียง 5 เสียง เห็นชอบวาระ 3 ในร่าง พ.ร.บ.การกลับไปใช้สิทธิในบำเหน็จบำนาญตาม พ.ร.บ.บำเหน็จบำนาญข้าราชการ พ.ศ... โดยกฎหมายจะมีผลใช้บังคับใน 30 วัน นับถัดจากวันประกาศในราชกิจจานุเบกษา 
มนัส แจ่มเวหา อธิบดีกรมบัญชีกลาง เปิดเผยว่า กรมได้เตรียมความพร้อมเกี่ยวกับฐานข้อมูลของผู้มีสิทธิ ซึ่งเป็นสมาชิกกองทุนบำเหน็จบำนาญข้าราชการ (กบข.) ก่อนวันที่ 27 มี.ค. 2540 ที่มีมากกว่า 3 แสนราย สามารถเลือกกลับไปใช้สิทธิรับบำนาญตาม พ.ร.บ.การกลับไปใช้สิทธิฯ 
สำหรับขั้นตอนการขอรับสิทธิบำนาญแบบเดิม ประกอบด้วย
1.ให้สมาชิก กบข.ที่จะขอไปรับสิทธิบำนาญแบบเดิม แจ้งความประสงค์ได้ตั้งแต่วันที่กฎหมายมีผลใช้บังคับจนถึงวันที่ 30 ก.ย. 2558 โดยสมาชิกภาพ กบข.จะสิ้นสุดในวันที่ 1 ต.ค. 2558
2.ผู้ซึ่งต้องออกจากราชการไม่ว่ากรณีใดๆ ยกเว้นถึงแก่ความตายก่อนวันที่ 1 ต.ค. 2558 ให้สมาชิกภาพของสมาชิก กบข.สิ้นสุดนับจากวันที่ออกจากราชการ
3.การแสดงความประสงค์ให้มีผลตั้งแต่วันที่ 1 ต.ค. 2558 หรือวันออกจากราชการ และให้ได้รับบำนาญเดิม
4.ข้าราชการตามข้อ 13 ไม่มีสิทธิได้รับเงินประเดิม เงินชดเชย เงินสมทบ และผลประโยชน์ของเงินดังกล่าว โดยให้ กบข.ส่งเงินดังกล่าวเข้าบัญชีสำรอง สำหรับเงินสะสมและผลประโยชน์ของเงินดังกล่าว กบข.จะจ่ายเงินให้แก่ข้าราชการผู้นั้น
5.หากข้าราชการที่แสดงความประสงค์ไว้แล้ว ถึงแก่กรรมก่อนวันที่ 1 ต.ค. 2558 หรือวันก่อนออกราชการ ให้ถือว่าการแสดงความประสงค์นั้นไม่มีผลบังคับใช้
ทั้งนี้ ขั้นตอนการขอรับเงินบำนาญแบบเดิม ประกอบด้วย
1.ผู้รับบำนาญต้องคืนเงินก้อน (เงินประเดิม เงินชดเชย เงินสมทบ และผลประโยชน์จากเงินดังกล่าว) ที่รับไปแล้วแก่ทางราชการ โดยผู้รับบำนาญจะได้รับบำนาญตามสูตรเดิมตั้งแต่วันที่ออกจากราชการจนถึงวันที่ 30 ก.ย. 2558 โดยวิธีหักกลบลบกัน
2.เมื่อหักกลบลบแล้วหากมีกรณีที่รับบำนาญต้องคืนเงิน ให้ผู้รับบำนาญคืนเงินแก่ราชการผู้เบิกภายในวันที่ 30 มิ.ย. 2558 เพื่อนำส่งกรมบัญชีกลาง แต่หากมีกรณีที่ต้องคืนให้กับผู้รับบำนาญ กรมบัญชีกลางจะคืนเงินให้ผู้รับบำนาญ หากมีเงินเหลือจะนำส่งเข้าบัญชีสำรอง
3.ผู้รับบำนาญที่แสดงความประสงค์แล้ว เป็นผู้รับบำนาญแบบเดิมตั้งแต่วันที่ออกจากราชการ แต่หากผู้รับบำนาญมีกรณีต้องคืนเงินให้ดำเนินการภายในวันที่ 30 มิ.ย. 2558 ถึงจะได้รับสิทธิ
สำหรับการยื่นเรื่องแสดงความประสงค์ ข้าราชการต้องยื่นตามส่วนราชการที่ปฏิบัติราชการอยู่ คือ ผู้รับบำนาญยื่นได้ที่ส่วนราชการผู้เบิกบำนาญ ข้าราชการส่วนท้องถิ่นยื่นได้ที่ส่วนราชการส่วนท้องถิ่น ผู้เบิกบำนาญ และพนักงานมหาวิทยาลัยในกำกับของรัฐ ยื่นได้ที่ส่วนราชการผู้เบิกบำนาญของพนักงานมหาวิทยาลัย
ในกรณีที่ผู้เบิกบำนาญที่ต้องคืนเงินแก่ทางราชการ หากต้องการคืนเงินทั้งจำนวน ต้องคืนภายในวันที่ 30 มิ.ย. 2558 แต่หากจะแบ่งชำระเงินเป็นงวด สามารถแบ่งชำระได้ 3 งวด ตั้งแต่วันที่ 30 มิ.ย.30 ก.ย. 2558 
“ภายในเดือน ต.ค.และ พ.ย.นี้ กรมบัญชีกลางจะให้ความรู้กับส่วนราชการเพื่อปฏิบัติงานในเรื่องนี้ได้อย่างมีประสิทธิภาพ และจะประชาสัมพันธ์ข้อมูลข่าวสารต่างๆ ให้แก่กลุ่มผู้มีสิทธิ นอกจากนี้ได้ประสานงานกับ กบข.เพื่ออำนวยความสะดวกให้แก่ผู้รับบำนาญในการประมาณการยอดเงิน เพื่อเป็นข้อมูลประกอบการตัดสินใจในเรื่องดังกล่าว” มนัส กล่าว 
?นายวรพล โสคติยานุรักษ์ สนช. อภิปรายในเนื้อหามาตรา 13 กรณีผู้รับบำนาญต้องได้รับคืนแต่เกิดเสียชีวิตก่อนครบกำหนดคือวันที่ 1 ต.ค. 2558 จะทำให้เสียสิทธิไม่ได้รับเงินคืน ซึ่งกฎหมายไม่ควรจะนำความตายมาตัดสิทธิที่ควรจะได้ นอกจากนี้ในส่วนของการคืนเงินต้องระมัดระวังเพราะเกี่ยวข้องกับกองทุนที่มีขนาดใหญ่ 6 แสนล้านบาท และคาดว่าจะต้องคืนเงิน 1.2 แสนล้านบาท ซึ่งหากเงินจำนวนนี้ถูกถอนคืนกลับไปย่อมจะมีผลกระทบต่อการลงทุนในตลาดตราสารหนี้ ตราสารทุน จำเป็นจะต้องระมัดระวังไม่ให้เกิดผลกระทบตามมา
ขณะที่นายตวง อันทะไชย สนช?.?กล่าวว่า ในส่วนของมาตรา 16 อภิปรายตั้งข้อสังเกตว่า ข้าราชการท้องถิ่นที่จะไดัรับสิทธินี้รวมถึงข้าราชการกรุงเทพมหานครด้วยหรือไม่ เพราะมีกฎหมายที่เกี่ยวข้องกับส่วนท้องถิ่น ฉบับอื่นคือพ.ร.บ.บำเหน็จบำนาญข้าราชการส่วนท้องถิ่น 2500 ไม่รวมถึงข้าราชการกรุงเทพฯ และ กทม.ก็มีพ.ร.บ.บำเหน็จบำนาญข้าราชการโดยเฉพาะ? จึงอยากได้คำยืนยันเพื่อความชัดเจน ? 
ยิ่งยง นิลเสนา รองเลขาธิการ กบข. กล่าวว่า กบข.ได้ประเมินจำนวนตัวเลขสมาชิกและเม็ดเงินที่จะออกจากผลของ พ.ร.บ.ดังกล่าวไว้แล้ว แต่เชื่อว่าตัวเลขไม่น่าจะมาก เพราะจะมีสมาชิกบางกลุ่มเช่น ทหารหรือตำรวจ อีกทั้งจะไม่ทำให้ กบข.ต้องขายสินทรัพย์เพื่อนำเงินมาคืนสมาชิก เพราะการลงทุนในพันธบัตรสัดส่วน 6364% ของพอร์ตที่ทยอยครบอายุและดอกเบี้ยรับที่เพียงพอจ่ายเงินคืนสมาชิก